ਦਿਵਿਆ ਕਾਕਰਾਨ
ਦਿਵਿਆ ਕਾਕਰਾਨ (ਅੰਗ੍ਰੇਜ਼ੀ: Divya Kakran; ਜਨਮ 1998) ਭਾਰਤ ਦੀ ਇੱਕ ਫ੍ਰੀਸਟਾਈਲ ਪਹਿਲਵਾਨ ਹੈ। ਦਿਵਿਆ ਨੇ ਦਿੱਲੀ ਸਟੇਟ ਚੈਂਪੀਅਨਸ਼ਿਪ ਵਿੱਚ 17 ਸੋਨ ਤਗਮਿਆਂ ਸਮੇਤ 60 ਤਗਮੇ ਜਿੱਤੇ ਹਨ ਅਤੇ ਅੱਠ ਵਾਰ ਭਾਰਤ ਕੇਸਰੀ ਖਿਤਾਬ ਜਿੱਤਿਆ ਹੈ। ਉਸ ਨੇ ਆਪਣੇ ਮਾੜੇ ਵਿੱਤੀ ਪਿਛੋਕੜ ਬਾਰੇ ਸਰਕਾਰ ਨੂੰ ਲਿਖਣ ਦੇ ਬਾਵਜੂਦ, 2018 ਵਿੱਚ ਏਸ਼ੀਅਨ ਖੇਡਾਂ ਵਿੱਚ ਤਮਗਾ ਜਿੱਤਣ ਦੀ ਕੋਸ਼ਿਸ਼ ਵਿੱਚ ਦਿੱਲੀ ਸਰਕਾਰ ਵੱਲੋਂ ਸਮਰਥਨ ਨਾ ਮਿਲਣ ਕਾਰਨ ਨਿਰਾਸ਼ ਹੋਣ ਬਾਰੇ ਆਵਾਜ਼ ਉਠਾਈ ਹੈ। ਦਿਵਿਆ ਵਰਤਮਾਨ ਵਿੱਚ ਭਾਰਤੀ ਰੇਲਵੇ ਵਿੱਚ ਸੀਨੀਅਰ ਟਿਕਟ ਪਰੀਖਿਅਕ ਵਜੋਂ ਨੌਕਰੀ ਕਰਦੀ ਹੈ।